CELEX: 22017D1306
Language: lt
Date: 1454630400000
Title: 2016 m. vasario 5 d. EEE jungtinio komiteto sprendimas Nr. 23/2016, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1306]

20.7.2017   
               
               
                  LT
               
               
                  Europos Sąjungos oficialusis leidinys
               
               
                  L 189/33
               
            EEE JUNGTINIO KOMITETO SPRENDIMAS
      Nr. 23/2016
      2016 m. vasario 5 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1306]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2013 m. birželio 12 d. Europos Parlamento ir Tarybos direktyva 2013/29/ES dėl valstybių narių įstatymų, susijusių su pirotechnikos gaminių tiekimu, suderinimo (1);
               
            
                  (2)
               
               
                  Direktyva 2013/29/ES panaikinama į EEE susitarimą įtraukta Europos Parlamento ir Tarybos direktyva 2007/23/EB (2), todėl ji turi būti iš EEE susitarimo išbraukta;
               
            
                  (3)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XXIX skyriaus 4 punkto (Europos Parlamento ir Tarybos direktyva 2007/23/EB) tekstas pakeičiamas taip:
      
         „32013 L 0029: 2013 m. birželio 12 d. Europos Parlamento ir Tarybos direktyva 2013/29/ES dėl valstybių narių įstatymų, susijusių su pirotechnikos gaminių tiekimui rinkai, suderinimo (OL L 178, 2013 6 28, p. 27).“
      
      2 straipsnis
      
         Europos Sąjungos oficialiojo leidinio EEE priede skelbtinas Direktyvos 2013/29/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. vasario 6 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2016 m. vasario 5 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 178, 2013 6 28, p. 27.
      
         (2)  OL L 154, 2007 6 14, p. 1.
      
         (*1)  Konstitucinių reikalavimų nenurodyta.